text: Omfattende reparation af Lillebæltsbroen
  02 august 2013 kl. 12.59
  Lillebæltsbroen skal gennem en omfattende reparation efter sidste uges ulykke, hvor en lastbil udbrændte midt på broen.
  Vejdirektoratet skal udskifte asfalten, autoværnet og rækværket på broen. Desuden skal der laves yderligere undersøgelser af omfanget af skaderne.
  Den gode nyhed er, at broens store bærekabel ikke har taget så voldsom skade af branden som frygtet. Så broen bliver stående, og vejbanen bliver hængende.
  